Národný akčný plán na kontrolu tabaku na obdobie rokov 2009 - 2010
Východiská Národného akčného plánu na kontrolu tabaku na obdobie rokov 2009 - 2010
Vláda Slovenskej republiky uznesením č. 398 z roku 2007 prijala Národný program kontroly tabaku, ktorý je v histórii komplexnej politiky kontroly tabaku na Slovensku prvým programom. Program definuje dve základné stratégie, ktorých cieľom je znížiť ponuku a dopyt po tabakových výrobkoch. Stratégie sa majú realizovať prostredníctvom 15 nástrojov. Na základe definovaných 15 kľúčových nástrojov sa majú realizovať konkrétne intervencie s cieľom podpory a výchovy ku zdraviu, respektíve výchovy k nefajčeniu. V rámci uznesenia vlády SR č. 398/2007 je úlohou ministra zdravotníctva Slovenskej republiky predložiť na rokovanie vlády Slovenskej republiky Národný akčný plán na kontrolu tabaku na obdobie rokov 2009 – 2010. Národný akčný plán na kontrolu tabaku má definovať konkrétne úlohy, časové plnenie, rezortnú zodpovednosť a finančné krytie naplánovaných úloh. V súlade s tým je potrebné vyhodnotiť po ukončení realizácie akčného plánu odpočet činnosti, ktorý bude predložený na rokovanie vlády Slovenskej republiky. 

Základné princípy Národného akčného plánu na kontrolu tabaku na obdobie rokov 2009 – 2010
1.	Multirezornosť – spočíva v komplexnom poňatí kontroly fajčenia a tabaku. Nezameriava sa iba na určité oblasti spoločenskej povahy, ale presahuje rámec ochrany a podpory verejného zdravia.
2.	Zodpovednosť – každý rezort ako gestor úloh má v akčnom pláne definované konkrétne úlohy, časové plnenie a je zodpovedné za plnenie úloh obsiahnutých v akčnom pláne.
3.	Financovanie – vychádzajúc zo skúseností a odporúčaní Svetovej zdravotníckej organizácie, na plnenie úloh je potrebné okrem personálneho zastúpenia aj finančné krytie zo zdrojov rozpočtových kapitol ministerstiev.
Kľúčové oblasti Národného akčné plánu na kontrolu tabaku na obdobie rokov 2009 – 2010:
1.	Výchova ku zdraviu
2.	Podpora zdravia a ochrana nefajčiarov
3.	Poradenstvo a liečba tabakovej závislosti
4.	Reklama a informácie pre spotrebiteľov

Gestor: ministerstvo školstva SR
1.	 Komplexný prístup k metóde výchovy k nefajčeniu v školskom vzdelávaní – súhrnný prehľad možností formálnej aj neformálnej výchovy k nefajčeniu ako súčasť kompetenčného prístupu vo výchove a vzdelávaní v rámci jednotlivých stupňov školského vzdelávania. Pilotné overenie a zavedenie do praxe.
Časová realizácia: 	2009 – 2010

	2.	 Podpora konkrétnych projektov základných a stredných škôl v oblasti 			prevencie fajčenia v školách v rámci rozvojového projektu s názvom Zdravie v 		školách.
Časová realizácia: 	2009 – 2010
Finančné požiadavky: náklady kryté z rozpočtu kapitoly MŠ SR
3.	Realizácia prieskumu fajčenia u žiakov základných škôl.
Časová realizácia: 	2009 

Gestor: ministerstvo obrany SR
1.	Monitorovať prevalenciu fajčenia a jeho intenzitu v poradni zdravej výživy a zdravého životného štýlu v ozbrojených silách SR.
Časová realizácia: 		2009 – 2010

2.	Zaviesť pre klientov poradne zdravej výživy a zdravého životného štýlu vyšetrenie obsahu oxidu uhoľnatého vo vydychovanom vzduchu.
Časová realizácia: 		2009 – 2010

3.	Poskytovať výchovu k nefajčeniu formou poskytovania poradenstva zdravej výživy a zdravého životného štýlu a výchovou ku zdraviu v Ozbrojených silách SR.
Časová realizácia: 		2009 – 2010

4.	Vykonať dotazníkový prieskum o aktívnom a pasívnom fajčení v jednotlivých zložkách Ozbrojených síl Slovenskej republiky vrátane vojakov pred a po návrate z plnenia úloh mimo územia Slovenskej republiky.
Časová realizácia: 		2009 – 2010

5.	Realizácia sociálno-psychologického výcviku preventistov (multiplikátorov) pod názvom „Prevencia zameraná na boj proti alkoholu, drogám a toxikomániám v rezorte obrany.
Časová realizácia: 	2009 – 2010

Gestor: ministerstvo dopravy, pôšt a telekomunikácií SR

1.	Kontrola fajčenia v rámci železničných staníc a priestorov.
Časová realizácia: 		2009 – 2010

2.	Výkon zdravotnovýchovných aktivít v rezorte, edičná činnosť, školenia pre zamestnancov a poradenská činnosť.
Časová realizácia: 		2009 – 2010

3.	Vytváranie podmienok pre elimináciu nelegálneho obchodovania s tabakovými výrobkami a tabakom v rámci železníc na území Slovenska v rámci medzinárodnej spolupráce s inými krajinami.
Časová realizácia: 		2009 – 2010

Gestor: ministerstvo pôdohospodárstva SR
1.	Kontrola tabakových výrobkov vrátane štandardov pre balenie a výrobu, kontrola uvádzania varovných označení na spotrebiteľskom balení tabakových výrobkov.
Časová realizácia: 		2009 – 2010

2.	Kontrola obsahu škodlivých látok a ich množstiev používaných na výrobu tabakových výrobkov, dôvodov ich použitia, vplyvy na zdravie a návykové vlastnosti.
Časová realizácia: 		2009 – 2010

Gestor: ministerstvo práce, sociálnych vecí a rodiny SR
1.	Realizácia poradensko-psychologických služieb klientom v podmienkach úradov práce, sociálnych vecí a rodiny.
Časová realizácia: 		2009 – 2010

2. Kontrola dodržiavania právnych predpisov v súvislosti s ochranou nefajčiarov na pracoviskách.

Časová realizácia: 		2009 – 2010

Gestor: ministerstvo vnútra SR

1.	V rámci Policajného zboru vytvárať preventívne aktivity a preventívne projekty v oblasti kontroly tabaku.
Časová realizácia: 		2009 – 2010

Gestor: ministerstvo hospodárstva SR

1.	Kontrola dodržiavania právnych predpisov v súvislosti s reklamou tabakových výrobkov a ochranou nefajčiarov na verejných miestach.
Časová realizácia: 		2009 – 2010

2.	Kontrola dodržiavania veku kupujúceho tabakové výrobky.

Časová realizácia: 		2009 – 2010

Gestor: ministerstvo kultúry SR

1.	Príprava a tlač periodika – informačného bulletinu s názvom Sociálna prevencia. 

Časová realizácia: 		2009 – 2010

2.	Realizácia projektu Prečo som na svete rád – 15. ročník výtvarnej súťaže.

Časová realizácia: 		2009 – 2010

Gestor: ministerstvo zdravotníctva SR

1.	Príprava a realizácie medzinárodnej súťaže pre fajčiarov Prestaň a vyhraj 2010.
Časová realizácia: 2010

2.	Príprava a realizácie sledovania účastníkov súťaže Prestaň a vyhraj 2008 po roku od ukončenia súťaže formou dotazníkového prieskumu.
Časová realizácia: 		2009 

3.	Školenie zdravotníckych pracovníkov v oblasti poskytovania krátkeho poradenstva pre klientov a pacientov ako prestať fajčiť.
Časová realizácia: 2009 – 2010

4.	Príprava a vydanie učebného textu pre zdravotníckej školy a univerzity so zameraním na kontrolu tabaku vo verejnom zdravotníctve.
Časová realizácia: 2009 – 2010

5.	Vybudovať metodické centrum pre poradenstvo na odvykanie od fajčenia pri Úrade verejného zdravotníctva Slovenskej republiky.
časová realizácia: 	2009 – 2010
	
6. Príprava a realizácia akcie pre verejnosť – Vyšetrenie oxidu uhoľnatého vo   vydychovanom vzduchu
časová realizácia: 2009